# EcoButt

Projekt Eco Butt je z dieľne mladého Slováka, Huga Repáňa, ktorý prešiel v minulosti vzdelávacím programom BeTheChange. Dnes pracuje pre HB Reavis - popredného medzinárodného developera kancelárskych budov.

EcoButt prišiel s unikátnym využitím cigaretových ohorkov, ktoré sa v súčastnosti nedajú inak spracovávať a vytvárajú nadmerné množstvo odpadu. Väčšina užívateľov cigariet totiž ohorky považuje za papier či bavlnu. Ide však o špecifický typ plastu, ktorý sa v bežnom prostredí rozkladá až 15 rokov.

Cieľom startupu EcoButt je zbierať použité cigaretové ohorky a vytvárať z nich “asfalt”, ktorý sa už dnes používa na Slovensku ako materiál pri stavebnom priemysle. Tým využíva metódu upcyclingu, ktorá vytvára nové produkty z odpadového materiálu či z nevyužitých častí.

Proces prípravy tohto materiálu má 3 fázy:

1. inštalácia špeciálnych popolníkov, ktoré zbierajú cigaretové ohorky po mestách a uchovávajú ich v potrebnom stave pre recykláciu.
2. zber odpadu - ohorky nie sú súčasťou komunálneho odpadu, a práve preto ich projekt ecoButt separuje.
3. recyklácia - po zbere ohorkov sa následne separujú a čistia, aby mohli byť využité na spracovanie asfaltu.

Hugo a jeho tím realizujú niekoľko projektov na Slovensku a plánujú expanziu do zahraničia.